text: God pokallodtrækning til de syd-og sønderjyske hold
  24 juni 2016 kl. 08.53
  De syd- og sønderjyske fodboldhold fra divisionerne har fået nogle overkommelige modstandere i første runde af årets pokalturnering. 
  Der er trukket lod til første runde af den danske pokalturnering, og for de lokale hold i divisionerne bør det ikke være noget problem at komme med videre til anden runde.
  Esbjerg fB og det kommende superliga-mandskab AC Horsens skal møde henholdsvis Middelfart fra 2. division og Tarm IF fra serie 1.
  1. divisionsmandskabet Vejle Boldklub møder Tjæreborg IF, mens FC Fredericia skal til Høje Bøge Stadion i Svendborg og møde FC Svendborg fra 2. division.
  Du kan her se, hvem de lokale hold skal møde:
  B1913 - Kolding IF
  Tjæreborg IF - Vejle Boldklub
  Tarm IF - AC Horsens
  Varde - Marstal/Rise
  Brædstrup IF - Lystrup IF
  FC Svendborg - FC Fredericia
  Hårby / Flemløse - Sædding/ GIF
  Middelfart - Esbjerg
  B1909 - FC Sønderborg
  Du kan se hele kampprogrammet på Dansk Boldspil Unions hjemmeside.
  Sønderjyske træder først ind i tredje runde af pokalturneringen.
  